สังคมเสื่อม จนท.ชุมพรพบ 3 วัยรุ่นชายติดยาบ้าหนัก เผยน้าให้กินตั้งแต่ 9 ขวบ
สังคมเสื่อมพบวัยรุ่น 13-16 ปี ที่ชุมพรติดยาบ้าหนักฉี่ม่วง จนท.รู้ถึงตะลึงอาแท้ๆ ค้ายาบ้าแล้วให้หลานชายวัย 9 ขวบลองเสพตั้งแต่ ป.4 จนติดหนักต้องออกจากโรงเรียนไปรับจ้างหาเงินมาซื้อวันละ 4-5 เม็ดเมื่อเวลา 09.00 น. วันที่ 9 มกราคม 63 นายสมพูล มีสุวรรณ ผู้ใหญ่บ้านหมู่ 1 บ้านทรายขาว ตำบลสองพี่สอง อ.ท่าแซะ จ.ชุมพร พร้อมด้วย ร.ท.พิชาญ ฤทธิสุนทร หัวหน้าชุดกิจการพลเรือน กองกำลังเทพสตรี ที่ 401 ได้นำตัว นายเต้ (นามสมมติ) อายุ 16 ปี เด็กชายตุ๊ก (นามสมมติ) อายุ 13 ปี และ เด็กชายอ็อฟ (นามสมมติ) อายุ 13 ปี ทั้ง 3 คนอาศัยอยู่ในตำบลสองพี่น้อง อ.ท่าแซะ มาสอบปากคำที่ตั้งฐานปฏิบัติการบ้านห้วยทรายขาว หลังตรวจปัสสาวะทั้ง 3 คนพบเป็นสีม่วง มีสารเสพติดให้โทษประเภท 1 ในร่างกาย โดยเด็กชายทั้ง 3 คนยอมรับว่าได้เสพยาบ้ามาจริง พร้อมกับเล่าพฤติกรรมของตนเองที่ต้องเข้ามาเกี่ยวข้องกับยาเสพติดให้เจ้าหน้าที่ได้ทราบนายสมพูล มีสุวรรณ ผู้ใหญ่บ้านหมู่ 1 ตำบลสองพี่น้อง เปิดเผยว่า ก่อนหน้านี้ตนพร้อมกำลังทหารได้ออกตั้งด่านตรวจตามหมู่บ้านเพื่อสกัดจับยาเสพติด เนื่องจากพื้นที่บ้านทรายขาวเป็นเขตพื้นที่ติดต่อ อ.บางสะพานน้อย จ.ประจวบคีรีขันธ์ และมีกลุ่มค้ายาเสพติดใช้ถนนสายรองในหมู่บ้านเพื่อลำเลียงหลบด่านตรวจบนถนนสายหลักจากเจ้าหน้าที่ตำรวจ ทำให้พื้นที่บ้านทรายขาวเป็นหน้าด่านที่กลุ่มยาเสพติดจะใช้ผ่านไปยังพื้นที่อื่นๆ ในภาคใต้ และยังเป็นพื้นที่พักยาเสพติดอีกด้วย จึงจำเป็นต้องนำกำลังผู้นำท้องถิ่นและทหารออกตั้งด่านเพื่อกวาดล้างให้ยาเสพติดได้ลดและหมดไปจากหมู่บ้านผู้ใหญ่บ้านหมู่ 1 ตำบลสองพี่น้องกล่าวต่อว่า จากการตั้งด่านเจ้าหน้าที่จับกลุ่มผู้ค้ายาเสพติดรายย่อยได้หลายราย และจับกุมผู้เสพได้จำนวนมาก โดยล่าสุดเจ้าหน้าที่ได้นำกำลังไปตรวจค้นยาเสพติดกลุ่มเป้าหมายที่บ้านหลังหนึ่งในเขตพื้นที่หมู่ 1 บ้านทรายขาว ตำบลสองพี่น้อง อ.ท่าแซะ สามารถจับผู้ค้าพร้อมยาเสพติดเป็นยาบ้าได้จำนวนกว่า 200 เม็ด และน่าตกใจขณะที่เข้าตรวจค้นเจ้าหน้าที่ได้พบ เด็กชายตุ๊ก (นามสมมติ) อายุ 13 ปี และ เด็กชายอ็อฟ (นามสมมติ) อายุ 13 ปี อยู่ในบ้านหลังดังกล่าวด้วย จึงได้นำตัวมาตรวจปัสสาวะก็พบว่าทั้ง 2 คนปัสสาวะเป็นสีม่วงมีสารเสพติดในร่างกายนายสมพูล กล่าวอีกว่า จากการสอบปากคำเด็กชายทั้ง 2 คน ให้การรับสารภาพว่าเสพยาบ้าจริง โดยเฉพาะ เด็กชายตุ๊ก สารภาพว่าเสพยาบ้ามาตั้งแต่ อายุ 9 ขวบ ขณะที่กำลังเรียนอยู่ชั้น ป.4 ของโรงเรียนแห่งหนึ่งในหมู่บ้าน ครั้งแรกที่เสพยาบ้าก็เพราะผู้เป็นอาพ่อค้ายาบ้าซึ่งเป็นน้องชายแท้ๆ ของพ่อเด็กชายตุ๊กได้ให้เด็กชายตุ๊กหลานชายตนเองทดลองเสพยาบ้าดู และให้เสพจนกระทั่งติดทำให้เด็กชายตุ๊กต้องออกจากโรงเรียนกลางคันขณะนั้นเรียนอยู่ชั้น ป.5 เพื่อไปรับจ้างเก็บก้อนขี้ยางพาราตามสวนของชาวบ้านได้เงินค่าแรงวันละ 300-500 บาท ก็จะนำเงินมาซื้อยาบ้าจากผู้เป็นอาที่ค้ายาบ้ามาเสพวันละ 4-5 เม็ด จนเงินหมด ปัจจุบันเด็กชายตุ๊กมีอายุ 13 ปี ต้องติดยาบ้าอย่างหนักมานานกว่า 4 ปี กระทั่งมาถูกจับพร้อมกับเพื่อนร่วมก๊วน คือ เด็กชายอ็อฟ อายุ 13 ปี ที่เสพยาบ้ามานานกว่า 2 ปีแล้วผู้ใหญ่บ้านหมู่ 1 ตำบลสองพี่น้องกล่าวว่า สำหรับนายเต้อายุ 16 ปี ติดยาเสพติดอย่างหนักหลายชนิดไม่ว่าจะเป็นยาบ้า ไอซ์ และกัญชา โดยเสพมาตั้งแต่อายุ 13 ปี ขณะเรียนอยู่ที่โรงเรียนในหมู่บ้านเช่นเดียวกัน เป็นลูกชายคนเดียวของครอบครัวที่ผู้ปกครองตามใจอย่างมาก จนกลายเป็นคนมีพฤติกรรมก้าวร้าว กระทั่งได้ใช้ขวดเครื่องดื่มที่ทุบให้แตกเป็นปากฉลาม แล้วนำไปข่มขู่ขอเงินจากผู้ปกครอง เพื่อเอาไปซื้อยาเสพติด จนผู้ปกครองทนไม่ไหวจึงได้แจ้งให้ทางตนไปรับตัวมาควบคุมเพื่อบำบัดพร้อมผู้เสพรายอื่นที่ฐานแห่งนี้ต่อไป.
สังคมเสื่อมพบวัยรุ่น 13-16ปี ที่ชุมพรติดยาบ้าหนักฉี่ม่วง จนท.รู้ถึงตะลึงอาแท้ๆ ค้ายาบ้าแล้วให้หลานชายวัย 9 ขวบลองเสพตั้งแต่ ป.4 จนติดหนักต้องออกจากโรงเรียนไปรับจ้างหาเงินมาซื้อวันละ 4-5 เม็ด
วัยรุ่นติดยา,ติดยาบ้า,ชุมพร,ฉี่ม่วง,สมพูล มีสุวรรณ,ปราบปรามยาเสพติด,สังคมเสื่อม,ข่าวทั่วไป